Държавен вестник, бр. 79, 2011 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  79
(2) Процедурата по ал. 1 се провежда по 
реда на правила за избор на консултанти в 
съответствие с изискванията на тази наредба. 
Правилата за избор на консултанти се одобря­
ват със заповед на министъра на земеделието 
и храните.
(3) Процедурите по ал. 1 се провеждат след 
публикуване на обяви за избор на доставчи­
ци на консултантски услуги по реда на тази 
наредба със срок за кандидатстване.
(4) След провеждане на първата процедура 
по ал. 1 Министерството на земеделието и 
храните съставя регистър на консултантите, 
които имат право да предоставят консултант­
ски услуги, съгласно изискванията на тази 
наредба и който ще се допълва след всяка 
нова процедура. 
Чл. 33. (1) Дирекция „Развитие на селските 
райони“ на Министерството на земеделието 
и храните поддържа регистъра на консул­
тантите, които имат право да предоставят 
консултантски услуги, съгласно изискванията 
на тази наредба, който се състои от:
1. списък на консултантите в областта на 
земеделието;
2. списък на консултантите в областта на 
горите.
(2) В регистъра по ал. 1 се вписват след­
ните данни:
1. регистрационен номер в списъка на 
консултантите в областта на земеделието по 
ал. 1, т. 1 или регистрационен номер в спи­
съка на консултантите в областта на горите 
по ал. 1, т. 2;
2. наименование на организацията, седа­
лище на управление;
3. адреси, телефони и електронни адреси, 
посочени от организацията, съгласно чл. 28, 
ал. 4, т. 1 или съгласно чл. 29, ал. 4, т. 1;
4. списък на експертите от консултантския 
екип по области съгласно чл. 28, ал. 1, т. 2 
или чл. 29, ал. 1, т. 2.
(3) Регистърът по ал. 1 се поддържа в 
електронен вид и се публикува на интернет 
страницата на Министерството на земедели­
ето и храните и на интернет страницата на 
Държавен фонд „Земеделие“.
(4) Включените в регистъра по ал. 1 
консултанти са длъжни да представят еже­
годно до 30 декември в Министерството на 
земеделието и храните доклад за изпълнение 
на критериите, посочени в глава четвърта, 
раздел І на тази наредба, с цел актуализиране 
на участието им в списъка на консултантите 
в земеделието или в списъка на консултан­
тите в горите.
(5) В доклада по ал. 4 се посочва следното:
1. декларация, в случай че не са настъпили 
промени в данните, представени съгласно 
критериите по чл. 28 или 29, по образец съ­
гласно приложение № 6;
2. към декларацията по т. 1 се представят 
копия на договорите на експертите от консул­
тантския екип с цел проверка на сроковете;
3. в случай че са настъпили промени в 
данните, представени съгласно критериите 
по чл. 28 или 29, се представя пълна справка 
за всяка промяна по образец съгласно при­
ложение № 7.
(6) При съставяне на регистъра по ал. 1 и 
във връзка с процедурата по неговото акту­
ализиране Министерството на земеделието 
и храните може да изисква и допълнителни 
документи, различни от посочените в чл. 34, 
за изясняване на допълнителни обстоятелства 
във връзка с изпълнение на критериите по 
чл. 28 или 29.
(7) Контрол по изпълнението на критериите 
по чл. 28 и по чл. 29 може да се извършва и 
чрез посещение на място от представители 
на Министерството на земеделието и храните, 
Разплащателната агенция, Сметната палата, 
Европейската комисия и Европейската смет­
на палата, Европейската служба за борба с 
измамите.
(8) Консултантите се изключват от регис­
търа по ал. 1 при установяване на следните 
обстоятелства: 
1. заличаване на лицето от търговския ре­
гистър или обявяването му в несъстоятелност;
2. когато за съответната консултантска 
организация се открие производство по лик­
видация;
3. установяване, че консултантът е прес­
танал да отговаря на някое от изискванията, 
посочени в глава четвърта, раздел І на тази 
наредба;
4. установяване на неизпълнение на задъл­
женията по чл. 7, ал. 4.
(9) В случай на изключване само при ус­
ловията на ал. 8, т. 3 след промяна на уста­
новените обстоятелства по посочената точка 
и привеждане в съответствие с изискванията 
на глава четвърта, раздел І на тази наредба 
консултантите могат да кандидатстват по реда 
на чл. 32, ал. 1 при публикуване на следващи 
обяви за избор на доставчици на консултант­
ски услуги по реда на тази наредба.
Чл. 34. (1) За участие в процедурата по 
чл. 32, ал. 1 институциите и организациите 
по чл. 27 подават в Министерството на зе­
меделието и храните заявление по образец 
съгласно приложение № 8.
(2) За доказване на изпълнението на крите­
риите по чл. 28 и 29 институциите и органи­
зациите представят документи, както следва:
1. съгласно приложение № 9 – за условията 
по чл. 28;
2. съгласно приложение № 10 – за услови­
ята по чл. 29.
(3) За доказване на обстоятелствата по чл. 30 
институциите и организациите по чл. 27 пред­
ставят документи съгласно приложение № 11.